| Bilag 12.g. - Konsulentydelser |
| --- |

[Projektnavn]

[Måned + år]

[**Vejledning til Kunden**

Vejledning til Kunden er angivet i skarpe parenteser og markeret med gult.

Dette bilag er et kategori C-bilag, hvilket betyder, at bilaget er udarbejdet som en template med vejledningstekster og evt. eksempler til kundens udarbejdelse af bilaget.

I dette Bilag 12.g (Konsulentydelser) skal Kunden stille sine konkrete krav til Konsulentydelser. I bilaget er der anført vejledningstekst til brug for Kundens færdiggørelse, ligesom der er indsat enkelte **eksempler** på relevante krav til illustration af formulering af krav. Det bemærkes, at eksemplerne på krav ikke er udtømmende, og at Kunden således selv skal tilføje krav til ydelsen.

Såfremt Kontrakten er omfattet af de udbudsretlige regler, skal bilaget tilpasses i overensstemmelse hermed. Dette vil ofte indebære, at bilaget skal afstemmes med udbuddets udbudsbetingelser, der beskriver udbudsprocessen og rammerne for konkurrencen.

Vejledning til Kunden bør slettes, inden kontraktmaterialet offentliggøres.]

*[****Vejledning til Leverandøren***

*Vejledning til Leverandøren er angivet med kursiv i skarpe parenteser som denne. Ud over denne generelle vejledning indeholder bilaget en række specifikke vejledningstekster til Leverandøren.*

*Leverandøren skal udfylde kravmatricen sidst i bilaget.*

*Leverandøren skal ikke ændre i bilaget, medmindre dette specifikt er angivet i vejledning til Leverandøren, eller hvor det er markeret på anden vis.*

*I Kontrakten er der henvist til Bilag 12.g, Konsulentydelser i følgende punkter:*

* *Punkt 29.1 (Generelt)*

*Vejledning til Leverandøren slettes inden kontraktunderskrift.]*

Indholdsfortegnelse

[1. Indledning 4](#_Toc517876670)

[2. Generelle krav til Konsulentydelser 4](#_Toc517876671)

[3. Specifikke Konsulentydelser 4](#_Toc517876672)

[3.1 Konsulentkategorier 4](#_Toc517876673)

[3.2 Øvrige specifikke krav 6](#_Toc517876674)

[4. Kravmatrice 7](#_Toc517876675)

# Indledning

Dette bilag indeholder Kundens krav til Konsulentydelser, som Leverandøren skal levere under Kontrakten efter bestilling fra Kunden, jf. Bilag 17.b (Bestilling af Konsulentydelser).

# Generelle krav til Konsulentydelser

I K-1 til K-4 følger Kundens generelle krav til Konsulentydelser, der skal leveres af Leverandøren.

Tidspunkt for levering af Konsulentydelser

Leverandøren skal fra afklaringsfasens afslutning levere de af Kunden bestilte Konsulentydelser.

Konsulentkategorier og kompetencer

Leverandøren skal indenfor de fastlagte konsulentkategorier, jf. punkt 3.1, stille tilstrækkelige og kvalificerede medarbejdere til rådighed for Kunden til levering af Konsulentydelser.

Sprog

Leverandøren skal sikre, at medarbejdere, der stilles til rådighed for Kunden til levering af Konsulentydelser, kan kommunikere på [både] mundtligt og skriftligt [dansk] og [engelsk].

[…]

[…]

# Specifikke Konsulentydelser

[Kundens eventuelle specifikke krav indsættes her. I det følgende er der indsat eksempler på Konsulentydelser i form af overordnede krav til egenskaberne ved tre udvalgte konsulentkategorier. Dette er et eksempel på en fremgangsmåde til anskaffelse af konsulenter, hvortil der skal tilføjes, hvilke opgaver der kan udføres indenfor de enkelte konsulentkategorier. I visse indkøbsprocesser suppleres de overordnede krav med, at Leverandøren som en del af sit tilbud skal indlevere generiske eller konkrete CV’er inden for konsulentkategorierne. Anvendes denne fremgangsmåde kan oplistningen med kategorier efter behov indskrænkes eller udvides. Den konkrete kravsætning skal baseres på det konkrete behov for Konsulentydelser.]

## Konsulentkategorier

Konsulentkategorier

Leverandøren skal stille medarbejdere inden for de i dette punkt 3.1 anførte konsulentkategorier til rådighed for Kunden i overensstemmelse med Kontrakten, herunder Kundens bestilling af Konsulentydelser, jf. Bilag 17.b (Bestilling af Konsulentydelser). Leverandøren er forpligtet til at anvende denne kategorisering, uanset om Leverandøren almindeligvis internt og/eller eksternt anvender en anden kategorisering af sine medarbejdere.

Leverandøren er forpligtet til at sikre, at kompetenceniveauet for de enkelte konsulentkategorier som minimum er som angivet i beskrivelserne for de specifikke konsulentkategorier.

Assistenter

Leverandøren skal stille Assistenter til rådighed til levering af Konsulentydelser. Ved Assistenter forstås medarbejdere, der kan bidrage til at udføre simple og rutinemæssige opgaver i tilknytning til opgaver udført af medarbejdere i øvrige konsulentkategorier. Assistenter arbejder i henhold til på forhånd fastlagte instrukser/retningslinjer.

Assistenter skal udføre Konsulentydelser omfattende følgende opgaver:

1. […]
2. […]
3. […]

Juniorkonsulent

Leverandøren skal stille Juniorkonsulenter til rådighed til levering af Konsulentydelser. Ved Juniorkonsulenter forstås medarbejdere, der kan tilrettelægge egne opgaver i samarbejde med eller under vejledning af Seniorkonsulenter, og som har en relevant uddannelse svarende til mindst bachelorniveau samt mindst et års erhvervserfaring.

Juniorkonsulenter skal udføre Konsulentydelser omfattende følgende opgaver:

1. […]
2. […]
3. […]

Seniorkonsulent

Leverandøren skal stille Seniorkonsulenter til rådighed til levering af Konsulentydelser. Ved Seniorkonsulenter forstås medarbejdere, der kan varetage den daglige projektledelse af Leverandørens konsulentteam og Kunden, herunder Kundens øvrige samarbejdspartnere. Seniorkonsulenten skal herunder kunne lede den samlede tilrettelæggelse, gennemførelse og afrapportering af opgaver. Seniorkonsulenten har en relevant uddannelse svarende til mindst bachelorniveau samt mindst seks års erhvervserfaring.

Seniorkonsulenter skal udføre Konsulentydelser omfattende følgende opgaver:

1. […]
2. […]
3. […]

 […]

[…]

## Øvrige specifikke krav

[…]

[…]

# Kravmatrice

[Kravmatricen skal færdiggøres konkret. Såfremt Kontrakten er omfattet af udbudsreglerne, skal matricen færdiggøres i overensstemmelse med de konkrete udbudsretlige beslutninger, herunder med udbuddets udbudsbetingelser, jf. også den generelle vejledning til Kunden.]

*[Leverandøren skal udfylde kravmatricen med angivelse af graden, hvormed kravene i dette Bilag 12.g er opfyldt.]*

| Krav ID | Udbudsretlig kravrubricering | Opfyldelsesgrad (Helt / Opfyldes delvist / Opfyldes ikke) | Leverandørens beskrivelse eller reference til løsningsbeskrivelse i separat dokument |
| --- | --- | --- | --- |
| K-1 |  |  |  |
| K-2 |  |  |  |
| K-3 |  |  |  |
| K-4 |  |  |  |
| K-5 |  |  |  |
| K-6 |  |  |  |
| K-7 |  |  |  |
| K-8 |  |  |  |